આ ઘટના જયારે બહાર આવી ત્યારે બધાને આર્શ્ચય તે બાબતનું હતું કે મહિલા કોઈ દિવસ લાંચ માગે, જો કે હવે તે વાત કઈ નવી રહી પણ તે દિવસોમાં તો નવી જ હતી. આજે સ્થિતિ વધુ વકરી છે, મહિલા પોલીસ સ્ટેશનમાં મહિલાઓ જતી ડરી રહી છે, તેવુ કેમ તે અંગે હવે ઉચ્ચ પોલીસ અધિકારીઓ વિચાર કરવો પડશે, સામાન્ય રીતે મહિલા પોલીસ સ્ટેશનના પગથીયા ચઢનારી સ્ત્રી લાચાર અને પરિસ્થિતિવશ પોલીસ સ્ટેશન આવે છે, પણ ત્યા તેને સામે મળનારી પ્રથમ મહિલા અર્થાત મહિલા પોલીસ અધિકારી જે વ્યવહાર કરે છે તેની કલ્પના પણ અહિયા મુકી શકાય તેમ નથી.